Σημεία Ομιλίας Μ. Χρυσοχοϊδη στην Κεντρική Πολιτική Επιτροπή του ΠΑΣΟΚ <!--more-->
<div id="stcpDiv">

• Η χώρα σταθεροποιείται. Η κοινωνία εξακολουθεί να περνά δύσκολα. Παραμένουν κίνδυνοι για την οικονομία. Πρέπει να είμαστε πολύ προσεχτικοί.

• Η Ελλάδα έχει διαψεύσει ορισμένους δήθεν ειδικούς, «στοιχηματίες» και νομπελίστες που προέβλεπαν την κατάρρευση και την χρεοκοπία.

• Τώρα, οι προκλήσεις παραμένουν μεγάλες, αλλά υπάρχουν οι προϋποθέσεις για να βγούμε οριστικά από την κρίση. Η Ελλάδα νικάει

• Οι υπεύθυνες πολιτικές δυνάμεις που σήκωσαν το βάρος της κρίσης, επιλέγουν τη συνεργασία από την απελπισία, την ελπίδα από το φόβο.

• Είναι στιγμή να κηρύξουμε στο ΠΑΣΟΚ τέλος στην εσωστρέφεια, τις ανέξοδες υποσχέσεις και τις άσκοπες αντεγκλήσεις.

• Πρέπει να αφήσουμε τα ξεφτισμένα δόγματα που για πολύ καιρό στραγγάλιζαν την πολιτική μας.

• Να κηρύξουμε το τέλος της συκοφάντησης της Δημοκρατικής Παράταξης. Μίας Παράταξης που έχτισε τη σύγχρονη Ελλάδα

• Κάποιοι σήμερα, εμφανίζονται να διαφωνούν μαζί μας, αλλά στην ουσία χωρίς να «διαφωνούν» στις βασικές επιλογές μας.

• Είμαστε η Δημοκρατική Παράταξη. Παραμένουμε φορείς μεγάλων ιδεών. Είμαστε αυθεντικοί εκφραστές της προσπάθειας να βγάλουμε τη χώρα από την κρίση.

• Κανένας άλλος λαός στην Ευρώπη δεν θα έδειχνε τόσο μεγάλη αντοχή στις θυσίες.

• Για να δώσουμε προοδευτικές απαντήσουν πρέπει να μάθουμε να «διαβάζουμε» τον κόσμο και την κοινωνία.

• Σήμερα είμαστε μπροστά σε ένα νέο μεγάλο ιστορικό κύκλο της παγκοσμιοποίησης. Πρέπει να δούμε καθαρά με ποιο τρόπο η Ελλάδα θα καρπωθεί τα οφέλη που μπορεί και τις αξίζουν, που αξίζουν στις καταπληκτικές ικανότητες του λαού μας και της νέας γενιάς,  στον παγκόσμιο καταμερισμό εργασίας.

• Είμαστε προοδευτικοί. Δεν είμαστε φοβικοί. Στο νέο κύκλο της παγκοσμιοποίησης εκατομμύρια άνθρωποι θα βγουν από τη φτώχεια. Αυτή είναι η μεγάλη ευκαιρία για να αλλάξουμε το παραγωγικό μας μοντέλο.

• Είναι μεγάλη κατάκτηση ότι καταφέραμε να μείνουμε στο ευρώ. Μόνο οι χώρες με σταθερότητα και διεθνή συνεργασία θα προοδεύσουν.

• Δεν υπάρχει τίποτα προοδευτικό στις λογικές της εσωστρέφειας και της απομόνωσης που υποστηρίζει η αναχρονιστική αριστερά.

• Σήμερα οφείλουμε να δώσουμε μία καθαρή απάντηση. Μετά από τις τόσες θυσίες, κλείσιμο επιχειρήσεων, ύφεση και ανεργία, η Ελλάδα αύριο θα είναι η ίδια; Θα έχουμε το ίδιο Κράτος; Θα έχουμε την ίδια Διοίκηση; Τον ίδιο ιδιωτικό τομέα; Θα παραμείνουμε με τις ίδιες αντιλήψεις του συνδικαλιστικού κινήματος;

• Πρέπει να πούμε καθαρά ποια είναι η προοδευτική πολιτική. Μας ενδιαφέρει π.χ. αν θα ιδιωτικοποιηθεί ή όχι η ΔΕΗ ή αν θα έχουν φτηνό ρεύμα οι πολίτες και οι επιχειρήσεις. Αν θα γίνουμε πιο ανταγωνιστικοί στηρίζοντας ταυτόχρονα και τον κόσμο της εργασίας;

• Θα είμαστε αρνητικοί απέναντι στη φορολογία της γης που δεν αξιοποιείται ή θα προτείνουμε κίνητρα για να αλλάξουμε το αναπτυξιακό και παραγωγικό μοντέλο του αγροτικού τομέα;

• Δεν πρέπει να πατάμε σ΄ αυτά τα θέματα σε δύο βάρκες. Πρέπει να είμαστε συγκεκριμένοι και πειστικοί απέναντι στον κόσμο.

• Η ανανέωση είναι, λοιπόν, το μεγάλο ζητούμενο. Να υποστηρίξουμε με πάθος νέες ιδέες και νέες αντιλήψεις

• Τα οικονομικά των κομμάτων είναι δημόσια υπόθεση. Δεν είναι μυστική αυτή η συζήτηση. Υπάρχουν θεσμοί και κανόνες για τον έλεγχο και την διαφάνεια. Σας καλώ, λοιπόν, να δούμε το θέμα με τρόπο σοβαρό και υπεύθυνο σύμφωνα με τις καταστατικές μας διαδικασίες και όχι ασύνταχτα με διαρροές στον τύπο.

</div>
<strong> </strong>